stanford-oval/wikipedia huggingface dataset:
טידורה
הערות שוליים

↑  Blue-eyed Cuscus
| סמל האימפריה הפורטוגזית |
| --- | --- | --- |
| צפון אפריקה | אגוז (1506–1525) • אל קאסר אס-סגיר (1458–1550) • ארזילה (1471–1550, 1577–1589) • אזמור (1513–1541) • סאוטה (1415–1640) • מזאגאן (1485–1550, 1506–1769) • אסואירה (1506–1525) • ספים (1488–1541) • אגאדיר (1505–1769) • טנג'יר (1471–1662) • ואדאן (1487–אמצע המאה ה–16) |  |
| אפריקה שמדרום לסהרה | אקרה (1557–1578) • אנגולה (1575–1975) • אנובון (1474–1778) • ארגן (1455–1633) • קבינדה (1883–1975) • כף ורדה (1642–1975) • סאו ז'ורז'ה דה מינה (1482–1637) • ביוקו (1478–1778) • חוף הזהב הפורטוגזי (1482–1642) • גינאה ביסאו (1879–1974) • מלינדה (1500–1630) • מומבסה (1593–1698, 1728–1729) • מוזמביק (1501–1975) • קילווה קיסיוואני וסונגו מנארה (1505–1512) • טירת סאו זואו בפטיסטה דה אז'ודה (1680–1961) • סאו טומה ופרינסיפה 1753–1975 • סוקוטרה (1506–1511) • זנזיבר (1503–1698) • זיגינשור (1645–1888) |  |
| מערב אסיה | בחריין (1521–1602) • הורמוז (1515–1622) • מסקט (1515–1650) • בנדר עבאס (1506–1615) |  |
| תת-היבשת ההודית | ציילון הפורטוגזית (1518–1658) • לקשאדוויפ (1498–1545) • האיים המלדיביים (1518–1521, 1558–1573) • וסאי-ויראר (1535–1739); מומבאי (1534–1661); קז'יקוד (1512–1525); קנאנור (1502–1663); צ'אול (1521–1740); צ'יטגונג (1528–1666); קוצ'י (1500–1663); קאנור (1536–1662); דאדרה ונאגר הבלי (1779–1954); דאמאן (1559–1962); דיו (1535–1962); גואה וגואה העתיקה (1510–1962); הוגלי (1579–1632); נגפטינאם (1507–1657); פוליקאט (1518–1619); פאליפורם (1502–1661); סלסט (1534–1737); מצ'יליפטנאם (1598–1610); מנגלור (1568–1659); סוראט (1540–1612); טהואוטהוקודי (1548–1658); סן תומא דה מליאפור (1523–1662; 1687–1749) |  |
| מזרח ודרום מזרח אסיה | איי בנדה (המאה ה-16 עד המאה ה-18) • פלורס (המאה ה–16 עד המאה ה–19) • מקאו (1557–1999) • מקאסאר (1512–1665) • מלאקה (1511–1641) • איי מאלוקו (אמבון 1576–1605, טרנאטה 1522–1575, טידורה 1578–1650) • נגסאקי (1571–1639) • טימור הפורטוגזית (1702–1975) |  |
| אמריקה הצפונית | ניופאונדלנד (1501–1570?) • לברדור (1501–1570?) נובה סקוטיה (1519–1570?) |  |
| אמריקה המרכזית והדרומית | ברזיל (1500–1822) • ברבדוס (1536–1620) • הפרובינציה הציספלאטינית (1808–1822) • גיאנה הצרפתית (1809–1817) • קולוניה דל סקרמנטו (1680–1777) |  |
| מדיירה והאיים האזוריים | שתי קבוצות איים אלה היוו חלק מהאימפריה הפורטוגזית החל במאה ה-15, וב-1976 היו למחוזות אוטונומיים. |  |
| --- | --- |
בקרת זהויות :  NLI: 987007551448405171  BnF: cb15539821p (data)  LCCN: sh92001658  MusicBrainz: 4bbfde2f-3e1e-4dea-be03-7b1255dd2cda  VIAF: 10144648146054109466   WorldCat (עם VIAF): 10144648146054109466
חוק ריד

חוק ריד (באנגלית: Reed's law) הוא טענה של דייוויד פ. ריד (David P. Reed) מ-1999, שלפיה ערכן של רשתות ליצירת קבוצות  (group forming networks) יכול לעלות באופן אקספוננציאלי עם גדילת הרשת.
הסיבה לכך היא שמספר תתי-הקבוצות שניתן ליצור ברשת עם N חברים הוא     2^{N}-N-1 .
קצב גידול כזה מהיר יותר מקצבי גידול אחרים של רשתות:
גידול ביחס למספר המשתמשים  N, בהתאם לחוק סרנוף.
גידול ביחס לריבוע מספר המשתמשים  N(N-1), בהתאם לחוק מטקלף.
רשתות ליצירת קבוצות

בשונה מרשתות כמו הכבלים או הטלפון, ברשת האינטרנט ישנה אפשרות לקיומן של רשתות ליצירת קבוצות (GFN). רשתות אלה תומכות בשיוך של חלק מן הלקוחות לקבוצות כגון קבוצות עניין, מועדונים וקהילות. כלי קהילה כמו רשימות תפוצה, חדרי צ'אט, רשימות חברים, קבוצות דיון וחדרי עסקאות, כולם מאפשרים התארגנות של משתמשי רשת לקבוצות בגדלים שונים, שעוסקות בתחום עניין מסוים.
מספרן של תת-הקבוצות האפשריות של שני אנשים ומעלה ברשת של N אנשים הוא    2^{N}-N-1  . משום כך טען ריד כי ערכן של רשתות ליצירת קבוצות גדל באופן יחסי ל- 2^{N}.
משמעות כלכלית

לפי ריד, ככל שמספר האנשים ברשת ליצירת קבוצות גדל, יש מעבר הדרגתי של קצב גדילת הרשת מקצב גידול ביחס למספר המשתמשים ברשת (לפי חוק סרנוף), דרך קצב גידול ביחס לריבוע מספר המשתמשים ברשת (לפי חוק מטקלף), עד לקצב גידול אקספוננציאלי לפי חוק ריד. לכן הציע ריד שעם התרחבות רשת האינטרנט, השקעה ברשתות ליצירת קבוצות תניב את התשואה הגבוהה ביותר.
ראו גם

אפקט רשת
חוק מטקלף
מדיה חברתית
חוק סארנוף
הערות שוליים

↑  Reed, D.P. (1999). Weapon of math destruction. Context Magazine
טיה וסלינה

| --- | --- |

 מוקד פעילות:  אוסטריה אוסטריה
 תקופת הפעילות:  מ-2021 
 סוגה:  מוזיקת פופ 
 חברות
 טאודורה שפיריק סלינה-מאריה אדבאוור
 
טיה וסלינה (בגרמנית: Teya & Salena) הן צמד מוזיקלי אוסטרי, שנוסד על ידי טאודורה שפיריק וסלינה-מאריה אדבאוור. הצמד התחרה באירוויזיון 2023 עם השיר "Who the Hell is Edgar?".
קריירה

שפיריק ואדבאוור נפגשו בשנת 2021, כשנבחנו לתחרות הכישרונות Starmania. אדבאוור הודחה בשלב חצי הגמר, ואילו שפיריק סיימה את התחרות במקום השני. הראשונה מביניהן השתתפה ב-2017 בעונה השביעית של "The Voice of Germany", שם זכתה לליוויו של סמו הבר.
ב-31 בינואר 2023 הוכרז על ידי ORF כי הצמד עתיד לייצג את אוסטריה באירוויזיון 2023, שהתקיים בליברפול שבממלכה המאוחדת. שתיהן השתתפו בעברן במספר אירועי קדם של אוסטריה לאירוויזיון: שפיריק ב-2020 עם "Judgment Day" ואדבאוור ב-2019 עם "Behind The Waterfall".‏ שפיריק אף השתתפה עם שירה גם בקדם הסרבי, לאחר שלא נבחרה על ידי רשות השידור האוסטרית. היא הגיעה למקום העשירי מתוך שנים-עשר משתתפים. שירו של הצמד לתחרות, "Who the Hell is Edgar?", יצא לאור ב-8 במרץ. ב-11 במאי 2023 ביצע הצמד את "Who the Hell is Edgar?" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטריה הופיעה ראשונה, לפני פורטוגל.
הערות שוליים

↑  Geheimnis gelüftet: Ex-Starmaniacs singen für Österreich
↑  🇦🇹 Austria: Teya and Salena to Eurovision 2023
↑  Teya & Salena - Fab Two für Liverpool
↑  Eurovision 2023 Semi-final 2 Results
↑  Eurovision 2023: Running order in the Grand Final
ומפייר ויקנד

| --- | --- |

ומפייר ויקנד בהופעה, 2013
 מקום הקמה:  ניו יורק 
 מוקד פעילות:  ניו יורק סיטי, ניו יורק, ארצות הברית
 תקופת הפעילות:  מ-2006
 סוגה:  אינדי רוק • בארוק פופ • וורלדביט
 חברת תקליטים:  XL Recordings
 פרסים והוקרה:  פרס גראמי לאלבום מוזיקה אלטרנטיבית (2014)  פרס גראמי לאלבום מוזיקה אלטרנטיבית (2020) 
 www.vampireweekend.com
 פרופיל ב-IMDb
 חברים
 עזרא קניג כריס באיו רוסטאם באטמנגליג' כריס תומסון
 חברים לשעבר
 רוסטאם באטמנגליג' 
 
ומפייר ויקנד (באנגלית: Vampire Weekend) היא להקת אינדי-רוק אמריקאית מניו יורק שהוקמה בשנת 2006. הלהקה חתומה בחברת התקליטים הבריטית העצמאית XL Recordings.
היסטוריה

עזרא קניג, כריס באיו, רוסטאם באטמנגליג' וכריס תומסון הקימו את ומפייר ויקנד ב-6 בפברואר 2006 כשסיימו את לימודיהם באוניברסיטת קולומביה.
הלהקה זכתה לתשומת לב ממגוון רחב של בלוגים.
שם הלהקה, Vampire Weekend (בתרגום חופשי סופשבוע של ערפדים או סופשבוע ערפדי), לקוח מסרט חובבנים שיצר סולן הלהקה, עזרא קניג, באותו שם.
אלבום הבכורה של הלהקה, שנקרא Vampire Weekend, יצא ב-29 בינואר 2008. האלבום זכה להצלחה בארצות הברית ובבריטניה, ובשיאו הגיע למקומות 17 ו-15 (בהתאמה). מהאלבום יצאו ארבעה סינגלים:
 "Mansard Roof", "A-Punk", "Oxford Comma" ו-"Kape Code Kwassa Kwassa", ומתוכם המצליח ביותר היה הסינגל "A-Punk", שאף דורג במקום הרביעי ברשימת השירים של המגזין רולינג סטון ברשימת השירים הטובים של שנת 2008.
ב-11 בינואר 2010 הוציאה ומפייר ויקנד את אלבומה השני Contra. האלבום הגיע למקום הראשון בבילבורד 200, והיה לאלבום השנים עשר המגיע להישג זה מבין האלבומים המופצים באופן עצמאי, גם במצעד האלבומים הקנדי ובמצעד אלבומי האינדי הבריטי הגיע האלבום למקום הראשון. באתר "Metacritic", הנותן ניקוד של עד מאה המתבסס על ביקורות מהמיינסטרים, העניק לאלבום את הניקוד 81 בהתבסס על 38 סיקורים. 
מהאלבום יצאו הסינגלים הבאים: "Horchata", "Cousins", "Giving Up The Gun", "Holiday", ו-"White Sky".
אלבום האולפן השלישי של הלהקה, Modern Vampires of the City, יצא לאור במאי 2013. כתיבתו החלה במהלך מסע ההופעות של אלבומם השני (2010), אך הופסקה לתקופה מסוימת בה המשיכו חברי הלהקה בפרויקטים מוזיקליים עצמאיים שונים. ב-2011 התאחדה הלהקה מחדש בעבודה על האלבום, לראשונה בשיתוף מפיק מוזיקלי חיצוני, אריאל רצ'טשייד.
העבודה על האלבום והקלטתו נעשו במיקומים שונים, תוך מאמץ להתרחק מהסאונד ששויך ללהקה בעקבות אלבומיה הקודמים. ניסויי ברובו, הסאונד באלבום הוא תוצר של מגוון אמצעי הקלטה ייחודיים, דוגמת שינויי גבהים (Pitch shifting). התמונה בעטיפת האלבום צולמה על ידי ניל בונזי בניו יורק ב-1966. עד כה, ניפק האלבום שני סינגלים: "Diane Young"/"Step" ו-"Ya Hey".
חברי הלהקה

עזרא קניג - שירה, גיטרה
רוסטאם באטמנגליג' - קלידים, גיטרה, קולות רקע
כריס תומסון - תופים, כלי הקשה
כריס באיו - גיטרה בס, קולות רקע
דיסקוגרפיה > אלבומי אולפן

| שנה> שנה.שנה | פרטי אלבום> פרטי אלבום.פרטי אלבום | מיקום במצעדים> ארצות הברית.בילבורד200 | מיקום במצעדים> ארצות הברית.אלבומי  רוק | מיקום במצעדים> ארצות הברית.אלבומי אינדי | מיקום במצעדים> קנדה.קנדה | מיקום במצעדים> בריטניה.כללי | מיקום במצעדים> בריטניה.אלבומי אינדי | דירוג האלבום> דירוג האלבום.דירוג האלבום |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Vampire Weekend  אלבום אולפן ראשון  שוחרר בתאריך 29 בינואר 2008  חברת תקליטים: XL Recordings | 17 | 4 | 2 | — | 15 | 1 |  אוסטרליה: זהב  בריטניה: פלטינה  ארצות הברית: זהב |  |  |  |  |  |  |
| 2010 | Contra  אלבום אולפן שני  יצא בתאריך 11 בינואר 2010  חברת תקליטים: XL Recordings | 1 | 1 | 1 | 1 | 3 | 1 |  בריטניה: זהב  אוסטרליה: זהב  ארצות הברית: זהב |  |  |  |  |  |  |
| 2013 | Modern Vampires of the City  אלבום אולפן שלישי  יצא בתאריך 14 במאי 2013  חברת תקליטים: XL Recordings | 1 | 1 | 1 | 2 | 3 | 1 |  |  |  |  |  |  |  |
"—" מסמן כי לא פורסם דירוג
דיסקוגרפיה > מיני אלבומים

2007: Vampire Weekend
2010: iTunes Session
הערות שוליים

↑  Did Vampire Weekend Win the Indie Rock Age?, ‏2019-05-07 (באנגלית אמריקאית)
↑  Stereogum Band To Watch: Vampire Weekend
↑  ניב הדס, החדש של ומפייר ויקאנד: גלולה של מצב רוח טוב, באתר הארץ, 28 בינואר 2010
↑  ומפייר וויקנד במקום הראשון באתר נענע10 (ארכיון)
↑  לרשימת האלבומים (באנגלית) ראו כאן (ויקיפדיה)
1 2 3 4  "Vampire Weekend: Charts & Awards - Billboard Albums". All Music Guide. Retrieved on June 1, 2010.
↑  ARIACharts
↑  certifiedawards
1 2  goldandplatinumdata
↑  http://www.bpi.co.uk/certifiedawards/search.aspx British Phonographic Industry
↑  aupagesARIACharts
| ומפייר ויקנד |
| --- | --- | --- |
| עזרא קניג • רוסטאם באטמנגליג' • כריס באיו • כריס תומסון | עזרא קניג • רוסטאם באטמנגליג' • כריס באיו • כריס תומסון |  |
| אלבומי אולפן | Vampire Weekend ‏• Contra ‏• Modern Vampires of the City ‏• Father of the Bride |  |
| סינגלים | "Mansard Roof" ‏• "A-Punk" ‏• "Oxford Comma" ‏• "Cape Cod Kwassa Kwassa" ‏• "Horchata" ‏• "Cousins" ‏• "Giving Up the Gun" ‏• "Holiday" ‏• "White Sky" ‏• "Run" ‏• "Diane Young" ‏• "Ya Hey" ‏• "Step" ‏• "Unbelievers" ‏• "Harmony Hall" / "2021" ‏• "Sunflower" / "Big Blue" ‏• "This Life" / "Unbearably White" |  |
| --- | --- |
בקרת זהויות :  BIBSYS: 10040517  BnF: cb15749651m (data)  GND: 16174572-6  ISNI: 0000 0001 0669 3854  LCCN: no2008045508  MusicBrainz: af37c51c-0790-4a29-b995-456f98a6b8c9  NKC: xx0081034  SUDOC: 160841259  VIAF: 144975269   WorldCat (עם VIAF): 144975269 
עזרא קניג סולן הלהקה
טיהומיר אורשקוביץ'

טיהומיר "טים" אורשקוביץ' (בקרואטית: Tihomir "Tim" Orešković;‏ נולד ב-1 בינואר 1966 בזאגרב) הוא יזם ופוליטיקאי קרואטי-קנדי, שכיהן כראש ממשלת קרואטיה במהלך שנת 2016.
אורשקוביץ' הוא הראשון בין ראשי ממשלות קרואטיה שאינו חבר באחת המפלגות והראשון שחי את רוב שנותיו בחו"ל (גדל והתחנך בקנדה). בהכשרתו הוא כימאי ובוגר פקולטה למנהל עסקים.
ביוגרפיה

אורשקוביץ' נולד בזאגרב, בירת קרואטיה, בשנת 1966, בימי השלטון הקומוניסטי בארצו, כבנם של דאנה אורשקוביץ' וג'ורג'ה (ג'ורג'יצה) אורשקוביץ' לבית לאדיץ'. אחרי לידתו היגרה משפחתו למדינת אונטריו בקנדה והתיישבה בעיר המילטון. הוא למד בשנים 1985-1989 כימיה באוניברסיטת מקמאסטר ובשנת 1991 סיים בה תואר שני למנהל עסקים. בקנדה נודע כ"טים" אורשקוביץ'.
החל משנת 1992 עבד אורשקוביץ' במחלקת הכספים של חברת התרופות איליי לילי, אחר כך ב"נובופארם"-קנדה, הנמצאת בימינו בבעלות חברת טבע. אחרי שהחברה הישראלית רכשה את חברת התרופות הקרואטית "פליווה", היה אורשקוביץ' לסמנכ"ל הכספים של "פליווה" ,אחר כך למנהל שלה. החל משנת 2009 ניהל אורשקוביץ' את מחלקת הכספים של טבע - מזרח אירופה והחל משנת 2010 את אותה מחלקה ב"טבע" - מזרח אירופה, המזרח התיכון, הים התיכון ואפריקה וחי עם משפחתו באמסטרדם. בשנת 2014 התמנה לסמנכ"ל "טבע"-גנריקה.
ביוגרפיה > ראשות הממשלה

בעקבות תוצאות הבחירות בקרואטיה בשנת 2015 נוצר מבוי סתום כשהמפלגה הרפורמיסטית והמפלגה הסוציאל-דמוקרטית שהייתה בשלטון עד נובמבר 2015 לא הצליחו להרכיב ממשלה. אחרי 76 ימי מו"ם, ב-23 בדצמבר 2015 תמכו 78 מקרב 151 חברי הפרלמנט במועמדות הפשרה של טיהומיר אורשקוביץ' לראשות ממשלה המורכבת על ידי "הקואליציה הפטריוטית" שבראשות מפלגת "האיחוד הדקמורטי הקרואטי" HDZ ו"רשימת גשר העצמאים" (MOST). באותו יום מינתה נשיאת קרואטיה, קולינדה גרבר-קיטרוביץ' את אורשקוביץ' לראש ממשלה. ב-22 בינואר 2016 ממשלתו השיגה את אישור הפרלמנט.
קודם לכן הועלתה ההצעה שאורשקוביץ' יכהן כשר האוצר בממשלה בראשות טומיסלב קאראמרקו. בשלהי אוקטובר 2016 סיים את כהונתו.
ביוגרפיה > חיים אישיים

אורשקוביץ' נשוי לסניה לבית דוּימוביץ' ויש לו 4 ילדים.
המשמרות האדומים (רוסיה)

| --- | --- |

 מדינה:  הרפובליקה הרוסית 
 תקופת הפעילות:  אפריל 1917 – 1919 
 
כרטיס חבר במשמרות האדומים
המשמרות האדומים (ברוסית: Красная гвардия) היו ארגון פרה-צבאי המורכב בעיקר מפועלי המפעלים הרוסים במהלך מלחמת האזרחים ברוסיה.
יחידות של המשמרות האדומים היו צורת הארגון העיקרית של הבולשביקים במהלך ההכנה והיישום של מהפכת אוקטובר 1917. ליחידות המשמרות האדומים לא היה פיקוד כל-רוסי, נוצרו ופורקו על ידי החלטות של גופים מפלגתיים וסובייטיים בשטח. המשמרות האדומים הם השלב המוקדם ממנו צמח הצבא האדום של הפועלים והאיכרים.
מבשרי הצבא האדום היו פלוגות המשמרות האדומים, אשר בתורם נוצרו על המודל של חוליות הפועלים הקרביים של המהפכה של 1905–1907. הביטוי "המשמרות האדומים" הפך נפוץ ברוסיה בגלל החלטת הלשכה של הוועד המרכזי של הבולשביקי "על הממשלה הזמנית" שפורסמה ב-26 במרץ 1917. מועמדים למשמרות האדומים גויסו בהמלצת קולקטיבי עבודה, מועצות מקומיות, איגודים מקצועיים ותאים בולשביקים. למשמרות האדומים לא היו מדים אחידים, הם שירתו בבגדים אזרחיים ולצורך זיהוי הונפקו להם תעודות זהות ותגים או סרטי זרוע.
הערות שוליים

↑  De la Armata țaristă la Armata Roșie (ברומנית)
ז'אן טבק

| --- | --- |

ז'אן טבק כעוזר מאמן בריאל מדריד, 2008
 לידה:  15 ביוני 1970 (בן 54) ספליט שברפובליקה הפדרלית הסוציאליסטית של יוגוסלביה
 עמדה:  סנטר 
 גובה:  2.13 מטרים
 דראפט:  51, 1991 יוסטון רוקטס
 קבוצות כשחקן
 1985–1992 1992–1993 1993–1994 1994–1995 1995–1998 1998 1998–1999 1999–2001 2001–2002 2002–2004 2005:  יוגופלסטיקה ספליט ליברטאס ליבורנו אולימפיה מילאנו יוסטון רוקטס טורונטו ראפטורס בוסטון סלטיקס פנרבחצ'ה אינדיאנה פייסרס ריאל מדריד חובנטוד בדאלונה אוניקאחה מאלגה
 הישגים כשחקן
 אליפות ה־NBA:‏ 1995  מדליית כסף באולימפיאדת ברצלונה  אלוף הסופרוליג (3): 1989, 1990, 1991  אליפות יוגוסלביה (4): 1988, 1989, 1990, 1991  גביע יוגוסלביה (2): 1990, 1991  גביע קרואטיה: 1992  גביע המלך: 2005  אליפות אירופה לקדטים: 1987  מדליית כסף באולימפיאדת ברצלונה: 1992  מקום שלישי באליפות אירופה בכדורסל: 1993
 קבוצות כמאמן
 2006–2009 2009–2011 2011–2012 2012 2012–2013 2013–2015 2015 2015–2016 2016–2017:  ריאל מדריד (עוזר) סביליה (עוזר) סנט ז'וזפ ז'ירונה סופוט קאחה לבורל ויטוריה ריאל מדריד (עוזר) פואנלברדה מכבי תל אביב סביליה
 הישגים כמאמן
 אליפות היורוליג (עוזר): 2015 גביע המדינה: 2016
 
ז'אן טבק (בקרואטית: Žan Tabak; נולד ב-15 ביוני 1970) הוא כדורסלן עבר ומאמן כדורסל קרואטי. קריירת המשחק שלו התפרשה על פני 20 שנים בהן זכה בתארים באירופה ובארצות הברית.
טבק נולד בספליט, ברפובליקה הפדרלית הסוציאליסטית של יוגוסלביה, בשטח שלאחר מכן הפך למדינת קרואטיה. הוא קרוב משפחה של ראטומיר טוורדיץ'  שהיה שחקן יוגופלסטיקה ספליט ונבחרת יוגוסלביה, אשתו שיחקה כדורסל בליגה הראשונה של קרואטיה, ואחיו הצעיר שיחק גם הוא בקבוצות מקצועיות בקרואטיה.
טבק היה השחקן הבינלאומי הראשון ששיחק בגמר ה-NBA בשתי קבוצות שונות.
בנובמבר 2015 חתם טבק במכבי תל אביב עד תום העונה עם אופציה לעונה נוספת, לאחר פיטוריו של המאמן גיא גודס.
ב-17 בדצמבר 2015, ניצחה מכבי תל אביב את דרושפאקה, אך הודחה מהיורוליג. ב-10 בפברואר 2016, מכבי תל אביב הודחה מהיורוקאפ. ב-18 בפברואר 2016 הוביל את מכבי תל אביב לזכייה בגביע המדינה. בסיום העונה הוחלף על ידי ארז אדלשטיין.
ב-28 ביולי 2016 מונה למאמנה של סביליה מהליגה הספרדית.
הערות שוליים

↑  דף השחקן באתר ה-NBA
↑  דובי פיק, ‏עכשיו זה רשמי: ז'אן טבק חתם במכבי ת"א, באתר ONE‏, 16 בנובמבר 2015.
↑  ספורט ynet, פארסה בטורקיה: מכבי ת"א הודחה מהיורוליג. צפו בתקציר, באתר ynet, 17 בדצמבר 2015.
↑  יעל שחרור, שלום לך, אירופה: מכבי תל אביב הודחה מהיורוקאפ, באתר ynet, 10 בפברואר 2016.
↑  מערכת וואלה! ספורט‏, מכבי תל אביב זכתה בגביע המדינה אחרי 75:83 על מכבי אשדוד, באתר וואלה, 18 בפברואר 2016.
↑  מערכת וואלה! ספורט‏, גיים ויווס על סף חתימה בברצלונה, ז'אן טבק יאמן את סביליה, באתר וואלה, 28 ביולי 2016
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
חיידקים קומפטנטים

חיידקים קומפטנטים הם חיידקים שיכולים לעבור טרנספורמציה בקלות. לרוב, הכוונה היא לחיידקים שגודלו בתנאים מוגדרים מסוימים ועברו טיפול (למשל, על ידי החלפת מדיום הגידול שלהם בתמיסות שונות) שמגביר את חדירות הממברנה שלהם ל-DNA. כאשר מוסיפים DNA (ברוב המקרים, פלסמיד) לתמיסה בה הם נמצאים הוא נכנס לתוך תא החיידק. לעיתים, משתמשים באלקטרופורציה על מנת להגביר את חדירות הממברנה ובה בעת להניע את ה-DNA על מנת להגביר את יעילות הטרנספורמציה.
הכנת חיידקים קומפטנטים

חיידקים קומפטנטים אפשר להכין, למשל, על ידי סרכוז תרבית חיידקים בפאזה לוגריתמית והרחפתם בתמיסת קרה עשירה ביוני סידן. לאחר ההרחפה החיידקים קומפטנטים למשך מספר דקות עד מספר שעות, אך ניתן לשמור אותם בהקפאה עמוקה לתקופות ארוכות יותר.
לאחר מכן החיידקים הקומפטנטיים יכולים לעבור טרנספורמציה. קיימות שיטות רבות לטרנספורמציה, אך השיטה הנפוצה ביותר היא טרנספורמציה כימית, משהים את החיידק הקומפטנטי בתמיסה עם הפלסמיד תוך שמירה על טמפרטורה נמוכה (קרובה לאפס מעלות צלזיוס) מעלים את הטמפרטורה כדי לגרום לממברנת התא להיות חדירה ולאפשר כניסת דנ"א. מחזירים את החיידק לטמפרטורה נמוכה כדי לאפשר ל-DNA להישמר בתוך תא החיידק. אחרי שלב זה, החיידק מועבר למדיום גידול כדי לאפשר לו התאוששות מתהליך הטרנספורמציה, ומשם לצלחת גידול כדי לאפשר בידוד מושבות ובדיקת המצאות הדנ"א בתוך התא.
שימוש בחיידקים קומפטנטים

המחקר המדעי בביולוגיה מולקולרית מושתת על החדרת והחסרת גנים בחיידקים ובאורגניזמים אחרים. במחקרים אלה משתמשים תדיר בחיידקים קומפטנטים. בנוסף, חיידקים שונים, ובעיקר Escherichia coli משמשים לייצור חלבונים שונים, חיידקיים ולא חיידקיים. לצורך כך, מחדירים את הגן המקודד לחלבון המבוקש על גבי פלסמיד ביטוי בעל פרומוטר חזק שיביא לשעתוק הגן ולתרגום ה-RNA לחלבון.
הערות שוליים

↑  Competent cells, transformation, and other methods of DNA delivery (article), Khan Academy (באנגלית)
טיגרס

קלוב דה פוטבול טיגרס דה לה אוניברסידד אאוטונומה דה נואבו לאון (בספרדית: Club de Fútbol Tigres de la Universidad Autónoma de Nuevo León), המכונה בקיצור טיגרס UANL, או בפשטות טיגרס, הוא מועדון כדורגל מקסיקני מהעיר סן ניקולאס דה לוס גרסה שבמדינת נואבו לאון. המועדון נוסד ב-7 במרץ 1960 ומשחק את משחקיו הביתיים באצטדיון אוניברסיטריו. צבעי המדים של המועדון הם צהוב וכחול. לזכותו של המועדון 7 תוארי אליפות ליגת העל המקסיקנית וזכייה בליגת האלופות.
למועדון יריבות ארוכת שנים עם מועדון מונטריי - שניהם משתייכים למטרופולין מונטריי - והמפגשים ביניהם קיבלו את השם "אל קלאסיקו רחיו", או "אל קלאסיקו רחיומונטאנו" (El Clásico Regiomontano).
היסטוריה

ב-1957 נוסד מועדון בשם "קלוב דפורטיבו נואבו לאון", שכונה "חבטוס" (Jabatos, חזירי בר). הקבוצה התבססה על קבוצת "דפורטיבו אנאואק" (Deportivo Anáhuac) שזכתה לפני כן ב"ליגת הצפון" המקומית. באותן שנים שיחק המועדון בליגת המשנה המקסיקנית. ב-7 במרץ 1960, עקב בעיות כלכליות, הועבר המועדון לאחריות האוניברסיטה האוטונומית של נואבו לאון והחל להשתמש בכינוי "טיגרס" (נמרים). בספטמבר 1962, שוב עקב בעיות כלכליות, שב המועדון לחסות תחת "קלוב דפורטיבו נואבו לאון" (חבטוס). בעוד "חבטוס" עלתה לליגת העל בסוף עונת 1995/96, מועדון "טיגרס" נוסד מחדש תחת אוניברסיטת נואבו לאון בספטמבר 1967, והפעם באופן סופי. המועדון שיחק בליגת המשנה עד סוף עונת 1973/74, אז זכה באליפות טורניר זה והעפיל לליגת העל.
הקבוצה הפתיעה את הליגה כשזכתה בגביע המקסיקני בתום עונת 1975/76, לאחר ניצחון בגמר על קבוצת אמריקה.
בעונת 1977/78, לאחר שבעונה הקודמת הסתבכה במאבקי תחתית, זכתה הקבוצה באליפות מקסיקו לראשונה בתולדותיה, אחרי ניצחון בגמר על אוניברסידד נסיונל (3:1 בסיכום המפגש הכפול), שחסרה כמה מכוכביה, בהם הוגו סאנצ'ס, עקב נסיעתם להשתתף עם הנבחרת במונדיאל 1978. את תואר האליפות השני השיגה הקבוצה בעונת 1981/82, בה ניצחה במשחק הגמר של הליגה את אטלנטה בפנדלים. באותן שנים כיכב במועדון תומאס בוי, מלך השערים ההיסטורי של הקבוצה (102 שערים).
עונת 1995/96 הביאה עמה לקבוצה הצלחה וכישלון. הקבוצה זכתה בגביע מקסיקו לאחר שגברה על אטלס (2:1 בסיכום המפגש הכפול, כולל ניצחון חוץ במשחק השני), אך היא נאלצה להיאבק על הישארותה בליגה, בשל ממוצע נקודות רב שנתי נמוך (באותה שנה הניקוד שהשיגה העניק לה כרטיס לפלייאוף האליפות), וכשלה בכך. המשחק המכריע התקיים דווקא מול מונטריי, שניצחה 2-1. משחק זה מכונה "אל קלאסיקו דל דסנסו" (הקלאסיקו של הירידה). בליגת המשנה שהתה הקבוצה עונה אחת בלבד, כשהיא זוכה בשני הטורנירים שהתקיימו באותה שנה (אינביירנו 1996 ווראנו 1997).
בשנת 2011 זכתה הקבוצה בתואר האליפות השלישי שלה, לאחר שגברה בגמר על סנטוס לגונה (4:1 בסיכום המפגש הכפול). בשנת 2014 ניצחה הקבוצה את קבוצת אלבריחס דה אואחאקה בגמר מהדורת הקלאוסורה של גביע מקסיקו, ובכך זכתה בפעם השלישית בתולדותיה בגביע הלאומי. באותן שנים בלטו בקבוצה דמיאן אלברס, לוקאס לובוס, קרלוס סלסידו, אלן פולידו ודניליניו.
בשנים שלאחר מכן התחזקה הקבוצה עם שחקנים בינלאומיים כמו השוער נאוול גוסמאן הארגנטיני, אחידיו ארבאלו ריוס האורוגוואי, חופרה גרון האקוודורי, רפאל סוביס הברזילאי ואנדרה פייר ז'יניאק הצרפתי, והצליחה להעפיל לגמר גביע ליברטדורס בשנת 2015 (בתקופה שנציגות מקסיקו השתתפו במפעל), שם הפסידה לריבר פלייט (0:3 בסיכום המפגש הכפול).
בדצמבר 2015 זכתה הקבוצה באליפות האפרטורה, לאחר שגברה בגמר על אוניברסידד נסיונל (4:4 בסיכום המפגש הכפול, 4:2 בפנדלים). בדצמבר 2016 שוב זכתה הקבוצה באליפות האפרטורה, לאחר 2 תוצאות תיקו וניצחון בפנדלים מול אמריקה. במאי 2019 זכתה טיגרס באליפות הקלאוסורה, לאחר שגברה על 
לאון בצמד מפגשי הגמר (1-0 בסיכום שני המשחקים).
לאחר שהפסידה שלוש פעמים בגמר ליגת האלופות של CONCACAF (בעונות 2015/16, 2016/17 ו-2019), זכתה הקבוצה בתואר בינלאומי ראשון כשגברה על מועדון הכדורגל לוס אנג'לס בתוצאה 2-1 בגמר מהדורת 2020, שנדחה עקב מגפת הקורונה ושוחק במשחק בודד באצטדיון אקספלוריה.
תארים

לאומיים
אליפות מקסיקו (7): 1977/78, 1981/82, אפרטורה 2011, אפרטורה 2015, אפרטורה 2016, אפרטורה 2017, קלאוסורה 2019
סגנות (5): 1979/80, אינביירנו 2001, אפרטורה 2003, אפרטורה 2014, קלאוסורה 2017
הגביע המקסיקני (3): 1975/76, 1995/96, קלאוסורה 2014
אלוף האלופים (3): 2015/16, 2016/17, 2017/18
ליגת המשנה המקסיקנית (2): 1973/74, 1996/97 (אינביירנו ווראנו)
אינטרליגה(2): 2005, 2006
בינלאומיים
גביע ליברטדורס
סגנות (1): 2015
ליגת האלופות של CONCACAF
זכייה (1): 2020
סגנות (3): 2015/16, 2016/17, 2019
גביע קמפאונס
זכייה (1): 2018
הערות שוליים

↑  טורניר העפלה לגביע ליברטדורס
הסוכנות לביטחון לאומי של בולגריה

הסוכנות לביטחון לאומי (בבולגרית: Държавна агенция -  Национална cигурност) היא סוכנות ממשלתית לביטחון פנים בבולגריה, האחראית בין השאר על סיכול הריגול ומאבק בהלבנת ההון במדינה והוקמה ב-1 בינואר 2008.
היסטוריה

ב-1990 בוצעה רפורמה בשירותי הביון הבולגריים ובמסגרתה סיכול הריגול הצבאי הופרד ממנגנון שירותי הביטחון הלאומי והועבר לאחריותו של שר ההגנה הבולגרי. ב-1991 פרסם שר הפנים הבולגרי תקנות חדשות המסדירות את אופן פעולתם של שירותי הביטחון הלאומיים.
ב-2008, עם הקמת הסוכנות לביטחון לאומי מוזגו לתוכה ארבעה גופי ביטחון לאומי שונים שעסקו בסיכול ריגול, איסוף מודיעין מאותות אלקטרוניים ותקשורת זרה, הגנה על התקשורת הממשלתית  ומערכות מידע מפני סוכנויות זרות ומודיעין כלכלי בעיקר בתחום המאבק בפשע המאורגן ובהלבנת ההון. הפיקוח על הסוכנות לביטחון לאומי נתון בידי ועדה של האספה הלאומית הבולגרית.
הערות שוליים

↑  History of Bulgarian Special Services, באתר הסוכנות לביטחון לאומי של בולגריה (באנגלית).
חייב לזוז

| --- | --- |

פוסטר הסרט "חייב לזוז" - אהוד בנאי והפליטים
 בימוי:  אבידע ליבני
 הופק בידי:  גידי אביבי  דרור נחום  יעל בירון
 תסריט:  גידי אביבי  דרור נחום  אבידע ליבני
 עריכה:  אורון אדר
 מוזיקה:  אהוד בנאי והפליטים  יוסי אלפנט
 צילום:  איציק פורטל, אורי מונטיליה
 מדינה:  ישראל 
 הקרנת בכורה:  דצמבר 2008
 משך הקרנה:  75 דקות
 שפת הסרט:  עברית
 סוגה:  סרט תיעודי 
 www.hayavlazuz.com
 דף הסרט ב־IMDb
 
חייב לזוז - אהוד בנאי והפליטים, On the Move - Ehud Banai and The Refugees, הוא סרט תיעודי ישראלי שאורכו 75 דקות שיצרו הבמאי אבידע ליבני והתסריטאים גידי אביבי ודרור נחום, והופק ב-2008.